दरअसल, संभाग से 60 एसडीएम-तहसीलदार ने यह परीक्षा दी थी, लेकिन पास सिर्फ 35 अधिकारी ही हुए। 25 अधिकारी पास होने के लिए 21 अंक तक नहीं जुटा पाए। फेल होने वालों में संभाग के पांचों जिलों के अधिकारी शामिल हैं। फेल होने वालों में 90 प्रतिशत अधिकारी वही हैं, जिन्होंने 2013 और 2014 में विधानसभा और लोकसभा चुनाव कराए थे। भोपाल जिले से आयोग की परीक्षा में 10 अधिकारी शामिल हुए थे, जिनमें तहसीलदार बैरसिया संतोष मुदगल, तहसीलदार एमपी नगर संध्या कौशल चतुर्वेदी व एसडीएम बैरसिया राजीव नंदन श्रीवास्तव फेल हो गए। अब इन सभी अधिकारियों को दोबारा परीक्षा देनी होगी, तभी वे चुनाव ड्यूटी का हिस्सा बन सकेंगे।